SINOĆ je u autobusu ZET-a došlo do incidenta u kojem je sudjelovalo više osoba.

Naime, netko je putnicima linije 220 koja vozi od Glavnog kolodvora do Dugava, kako kažu iz ZET-a, prijetio nožem.

"U utorak, 30. srpnja, oko 22.40 sati u autobusu linije 220 Glavni kolodvor – Dugave, tijekom vožnje jedan od putnika prijetio je ostalima nožem te je netko od putnika pozvao policiju.

Prema drugoj verziji događaja koja se pojavila još sinoć, prijetio je skupini mladića škarama.

Djelatnici Policije brzom intervencijom zaustavili su autobus u Vatikanskoj ulici i rastrojenog putnika priveli.

Tekst se nastavlja ispod oglasa

Ozlijeđenih osoba nije bilo, a autobus je po nalogu Policije upućen u garažu", stoji u odgovoru ZET-a na upit Indexa.

Iz policije su nam potvrdili događaj i kazali kako je privedeno više osoba. Kako doznajemo, radi se o tražiteljima međunarodne zaštite, odnosno azila.